ระอุ! สื่อนอกประโคมข่าวจีนรวบอดีตทูตแคนาดาเอาคืนปมจับกุม CFO “หัวเว่ย”
สื่อนอกประโคมข่าวจีนรวบทูตแคนาดาเอาคืนปมจับกุม CFO “หัวเว่ย”
12 ธ.ค. 2561

สื่อต่างประเทศรายงานว่า นายไมเคิล โควริค อดีตนักการทูตของแคนนาดาได้ถูกควบคุมตัวไว้ที่ประเทศจีน ซึ่งมองว่าการจับกุมดังกล่าวเป็นการตอบโต้การกระทำของแคนาดาที่ได้จับกุมตัว นาง เมิ่ง หว่านโจว  ประธานเจ้าหน้าที่ฝ่ายการเงินของบริษัทหัวเว่ย เทคโนโลยี่ และลูกสาวของนาย เหริน เจิ้งเฟย์ เจ้าของบริษัทหัวเว่ย เมื่อวันที่ 1 ธันวาคม 2561
ทั้งนี้ ยังไม่มีรายงานว่านาย โควริค ถูกจัดกุมเนื่องด้วยข้อหาอะไร แต่ นายกรัฐมนตรีแคนาดา จัสติน ทรูโด กล่าวว่าทางการของแคนนาดากำลังติดต่อประสานงานกับจีนโดยตรงถึงเรื่องนี้ และได้ให้ความสำคัญกับเรื่องนี้เป็นอย่างมาก
อย่างไรก็ตามประเด็นข่าวดังกล่าว คาดว่าจะทำให้สถานการณ์ตึงเครียดทางการค้าระหว่างสหรัฐกับจีนนั้นทวีความรุนแรงมากขึ้น เนื่องจากฝั่งจีนอาจมองว่าเป็นการโจมตีบริษัทยักษ์ใหญ่ของจีน
อนึ่งก่อนหน้านี้ ทางการแคนาดาได้จับกุมตัวนางเหม็ง ว่านโจว ตามคำขอของกระทรวงยุติธรรมสหรัฐ เนื่องจากคาดว่าหัวเว่ยอาจลักลอบขายสินค้าให้กับอิหร่าน ซึ่งถูกสหรัฐคว่ำบาตร โดยขณะนี้อยู่ระหว่างรอคำสั่งส่งตัวกลับสหรัฐอเมริกา เพื่อให้ทางการสหรัฐคุมตัวต่อไป
โดยทางศาลแคนาดาได้อนุญาตให้ประกันตัวนางเมิ่ง ว่านโจว ประธานเจ้าหน้าที่ฝ่ายการเงินของบริษัทหัวเว่ย เทคโนโลยี่ หลังจากครอบครัวของนางเมิ่งได้ยื่นหลักทรัพย์เป็นเงินสดและบ้านในการขอประกันตัว มูลค่ารวม 7.5 ล้านดอลลาร์สหรัฐ หรือประมาณ 247.50 ล้านบาท
 
 